નવી દિલ્હી: ભાજપની દિલ્હીમાં યોજાયેલી કાર્યકારિણી બેઠકના છેલ્લા દિવસ રવિવારે વડાપ્રધાન નરેન્દ્ર મોદીએ વિપક્ષ પર આકરા પ્રહારો કર્યા અને પાર્ટી માટે નવો નારો ‘અજય ભારત, અટલ ભાજપા’ આપ્યો. તેમણે આ નારાને અટલ બિહારી વાજપેયીને સમર્પિત કર્યો. બીજી તરફ ભાજપના અધ્યક્ષે કહ્યું કે, 2019માં ભાજપ ફરી જીતશે અને આગામી 50 વર્ષ સુધી તેને કોઈ હરાવી શકશે નહીં. કાર્યકારિણી બેઠક પૂર્ણ થયા બાદ કેન્દ્રીય મંત્રી રવિશંકર પ્રસાદે પ્રેસ કૉન્ફરન્સમાં પીએમ મોદી અને અમિત શાહના ભાષણોની મુખ્ય વાતો જણાવી.